জানি, জানি, উনি পিএইচডি করতে চেয়েছিলেন ইন্ডিয়ান পলিটিক্সের ওপর। পিএইচডি করার জন্য উনি লেখাপড়া করেন নাই, তাঁর কাজ ছিল এক্সট্রা অর্ডিনারি জ্ঞানার্জন ও জ্ঞান দান করা। অন্যদের সাথে প্রফেসর রাজ্জাক-এর বিস্তর পার্থক্য ছিল, যা সাধারণভাবে বোঝা যেত না। আমি আমার ক্ষুদ্র জ্ঞানে যা কিছু বুঝি, তা হল প্রফেসর রাজ্জাক একজন বিদগ্ধ পণ্ডিত ছিলেন। কিন্তু কেন তিনি কোনো বই লেখেন নাই, এটা আমার কাছে বোধগম্য নয়? অনেকটা কৌতুক করে বললেন, প্রফেসর রাজ্জাক বেঁচে থাকলে তোমাকে তাঁর কাছে নিয়ে যেতাম; তুমি সব জেনে আসতে পারতে।